|  |  |  |  |  |
| --- | --- | --- | --- | --- |
| Številka: |  43001-352/2020-01 |  | oznaka naročila: | A-17/21 S  |
| Datum: | 18.02.2021 |  | MFERAC: | 2431-20-401261/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izvajanje konzultantskih storitev pri realizaciji investicij na državnih cestah za časovno obdobje 2021-2026** |

**JN000459/2021-B01 - A-17/21, datum objave: 28.01.2021**

**Datum prejema: 18.02.2021   10:29**

**Vprašanje:**

Spoštovani,
prosimo za vaša pojasnila oziroma odgovore.
Vprašanje 1
V zvezi s pogojem za kader v Navodilih, v točki 3.2.3.3.15 Strokovnjak za okolje (oznaka funkcije: S-08/ZRAK) pod točko A, ki se glasi:

»A - je v zadnjih petih (5) letih pred rokom za oddajo ponudbe za upravljavca državnih cest vsaj eno (1) leto opravljal konzultantske storitve na področju onesnaženosti zraka«

prosimo za pojasnilo ali se kot konzultantske storitve na področju onesnaženosti zraka štejejo storitve s področja pregleda dokumentov v medresorskem usklajevanju (kot so npr. pregled nacionalnega programa varstva okolja, pregledi Odlokov o načrtu za kakovost zraka na območju posameznih občin, pregled Operativnega programa ohranjanja kakovosti zunanjega zraka in podobno)?

Vprašanje 2
V Navodilih, v točki 3.3. Merila za oddajo javnega naročila je za sklop »Projekt okolje« navedeno merilo B. Dodatne reference za ključnega strokovnjaka S-01/OKOL.
V nadaljevanju, na strani št. 27 »Navodil za pripravo ponudbe«, ni naveden strokovnjak »Vodja projektne skupine« (oznaka funkcije: S-01/OKOL) in ni specificirano, kateri referenčni posli se za strokovnjaka S-01/OKOL upoštevajo kot merilo.
Naročnika prosimo, da navede kateri referenčni posli strokovnjaka S-01/OKOL se upoštevajo kot merilo in kako se točkujejo.

Vprašanje 3
Kot dodatne reference za ključne strokovnjake (S-01, S-01/OBJ, S-01/GEO, S-02, S-02/OBJ, S-02/GEO, S-03) se štejejo konzultantske storitve pri gradnjah, za katere je bilo izdano uporabno dovoljenje ali dovoljenje za neomejeno uporabo cest.
Na obrazcu POTRDILO O REFERENČNEM POSLU ZA STROKOVNJAKA ni rubrike, kamor bi lahko vpisalo številko in datum dovoljenja ter vrednost gradnje.
Prosimo za pojasnilo, kam lahko vpišemo navedene podatke.

Vprašanje 4
V obrazcu POTRDILO O REFERENČNEM POSLU ZA STROKOVNJAKA, kamor se vpisujejo referenčni pogoji pod točko B ni rubrike po kateri pogodbi (inženirski, konzultantski) je strokovnjak izvajal dela. Prosimo za pojasnilo, kam lahko vpišemo navedene podatke.

Vprašanje 5
Referenčni pogoj iz točke B strokovnjakov S-01, S-02 in S-03 (opombe, peti odstavek) je zahteva, da je bila pogodba za gradnjo sklenjena največ v petih letih pred objavo tega naročila. Naročnika prosimo za usmeritev, v katero rubriko obrazca POTRDILO O REFERENČNEM POSLU ZA STROKOVNJAKA vpišemo datum sklenitve pogodbe za gradnjo.

Vprašanje 6
V točki 3.2.3.3.19 Navodil je za referenčni pogoj iz točke A navedeno, da mora strokovnjak S-11 izkazati, da je opravljal konzultantske storitve na področju varnosti cest. Ali pravilno razumemo, da se te reference nanašajo na področje PROMETNE varnosti cest, ne pa npr. na potresno varnost, mehansko odpornost in stabilnost, požarno varnost, ? Pojem varnosti cest je namreč zelo širok in presega okvir prometne varnosti.

Vprašanje 7
V točkah 3.2.3.3.1, 3.2.3.3.2, 3.2.3.3.3, 3.2.3.3.5, 3.2.3.3.6, 3.2.3.3.7 in 3.2.3.3.8 je zahtevano, da ima strokovnjak reference, da:
A) je v zadnjih petih (5) letih pred ROKOM ZA ODDAJO PONUDBE
ALI
B) je v zadnjih petih (5) letih pred ROKOM ZA ODDAJO PONUDBE
v istih točkah v Opombah, peti odstavek, pa je navedeno:
»Naročnik bo kot referenčni posel pod točko B upošteval gradnjo, za katero je bilo in je bila pogodba za gradnjo ali rekonstrukcijo sklenjena največ v petih (5) letih PRED OBJAVO TEGA NAROČILA.«
Prosimo, da naročnik prouči in po možnosti poenoti roke, saj lahko ustrezna referenca v primeru podaljšanja roka oddaje ponudbe postane neustrezna. Boljši bi bil rok: PRED OBJAVO NAROČILA.

Hvala in lep pozdrav.

**Odgovor:**

**1)**

Storitve s področja pregleda dokumentov v medresorskem usklajevanju se štejejo kot konzultantske storitve na področju onesnaženosti zraka.

**2)**

Tudi za strokovnjaka S-1/OKOL se upoštevajo dodatne reference opisane v točki B. Dokumentacija v zvez z oddajo javnega naročila bo ustrezno dopolnjena.

**3)**

Dokumentacija v zvezi z oddajo javnega naročila bo ustrezno dopolnjena. Naročnik bo objavil nova obrazca POTRDILO O REFERENČNEM POSLU ZA STROKOVNJAKA za vsak posamezen sklop.

**4)**

Dokumentacija v zvezi z oddajo javnega naročila bo ustrezno dopolnjena. Naročnik bo objavil nova obrazca POTRDILO O REFERENČNEM POSLU ZA STROKOVNJAKA za vsak posamezen sklop.

**5)**

Dokumentacija v zvezi z oddajo javnega naročila bo ustrezno dopolnjena. Naročnik bo objavil nova obrazca POTRDILO O REFERENČNEM POSLU ZA STROKOVNJAKA za vsak posamezen sklop.

**6)**

Pogoj A iz tč. 3.2.3.3.19 se nanaša na prometno varnost cest.

**7)**

Naročnik bo dokumentacijo v zvezi z oddajo javnega naročila poenotil, tako da se pri vseh kadrovskih pogojih izraz »pred rokom za oddajo ponudbe« nadomesti z »pred objavo tega javnega naročila«.